Public procurement notice: Contract Notice
Published: 2017-02-02
Buyer: Kormányzati Informatikai Fejlesztési Ügynökség
Country: HU
Region: Budapest
Contract type: Services
Procedure: Competitive procedure with negotiation
CPV classification: 72000000
Submission deadline: 2017-03-03
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Digitális Fogyasztóvédelem projekthez kapcsolódó alkalmazás fejlesztés licenszek szállítása, tervezése, implementációja, integrációja, bevezetése, a bevezetés projektvezetése, oktatása, valamint próbaüzemi támogatási szolgáltatás nyújtása.
Jelen közbeszerzés tárgya a Digitális Fogyasztóvédelem tárgyú projekt „Fogyasztóvédelmi szakrendszer és elektronikus tájékoztatás fejlesztése” alprojektjének keretén belül egy integrált fogyasztóvédelmi IT alkalmazás- és rendszerkörnyezet kialakítása.
A kialakítandó rendszer célja a fogyasztóvédelem első- és másodfokú hatósági (összességében országos szintű) ügyintézésének támogatása és ezekre építve állampolgárok és vállalkozások számára elérhető elektronikus ügyintézési szolgáltatások nyújtása. Ennek megvalósításához egy elektronikus ügyintézési szolgáltatásokat (adatbenyújtás, dokumentumkezelés, ügymenet támogatás, ügykezelés) weben keresztül elérhető, felhasználói azonosítással biztosító, elemző-tervező statisztikai modult is magában foglaló, több külső rendszerrel integrált rendszer kialakítása szükséges.
A tervezett fejlesztések a fogyasztóvédelem mindhárom szakmai területét érintik, kiemelten a hatósági eljárásokat, az ellenőrzéseket, valamint az információközvetítést.
A projekt eredményeképpen az állampolgárok és vállalkozások számára a Digitális Fogyasztóvédelem keretében az alábbi főbb elektronikus szolgáltatásokat kell elérhetővé tenni:
— elektronikus tájékoztatás: fogyasztói tudatosságot növelő tudásbázis implementálása, valamint dinamikus holnaptartalmak megosztása;
— elektronikus ügyindítás: meghatározott ügyek tekintetében az ügyfelek elektronikus úton, portálfelületen is kezdeményezhetik az eljárást. A kitöltést jól strukturált, elektronikus űrlapok biztosítják;
— elektronikus értesítés: meghatározott ügyek tekintetében az ügyfelek elektronikus úton kapnak értesítést;
— elektronikus panaszkönyv: az állampolgárok és vállalkozások számára lehetőség nyílik elektronikus úton történő panaszbejegyzésre;
— elektronikus vállalkozói adatszolgáltatás: a vállalkozások számára elérhető elektronikus szolgáltatás, amelynek segítségével elektronikus űrlap formájában is beküldhetik a kötelező adatszolgáltatásaikat.
A rendszert úgy kell kialakítani, hogy az integráltan együttműködjön a kormányhivatali informatikai rendszerkörnyezettel, így különösen a kormányhivatali iX rendszeren keresztül kell igénybe vennie meghatározott szolgáltatásokat (pl. a központi SZEÜSZ szolgáltatásokat). Emellett képesnek kell lennie közhiteles nyilvántartásokkal történő adategyeztetést is támogatni. A kialakítandó rendszer fejlesztésekor három rétegű architektúrán alapuló Web szolgáltatás alapú technológiát kell alkalmazni. A rendszer méretezését legalább 350 fő (100 konkurens) felhasználó számra kell elvégezni.
Ajánlatkérő a részvételi felhívás III.1.3) M1.1. pontjában meghatározott alkalmassági feltételeket teljesítő egy darab legmagasabb értékű referenciát veszi figyelembe valamennyi részvételi jelentkezés esetében és annak alapján alakítja ki a sorrendet. Ajánlatkérő azon négy érvényes részvételi jelentkezőnek küldi meg az ajánlattételi felhívást, akinek a jelentkezése sorrendben az első négy legmagasabb értékű referenciáit tartalmazta.
Az ajánlatkérő felhívja a figyelmet arra, hogy a rangsorolásnál kizárólag azt a referenciamunkát veszi figyelembe, amely megfelelt a részvételi felhívás és a Kbt. által előírt formai és tartalmi követelményeknek.
Az ajánlatkérő ajánlattételi felhívást csak az első 4 helyen rangsorolt részvételre jelentkezőnek küld.

Eligibility requirements: A feltételek felsorolása és rövid ismertetése: Kizáró okok: — Az eljárásban nem lehet részvételre jelentkező, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1) bekezdésében meghatározott kizáró okok valamelyike fenn áll. — A gazdasági szereplő akkor sem lehet részvételre jelentkező, alvállalkozó, és nem vehet részt alkalmasság igazolásában, amennyiben vele szemben a Kbt. 62. § (2) bekezdésében meghatározott kizáró ok fenn áll. Megkövetelt igazolási mód: A magyarországi letelepedésű részvételre jelentkező(k), valamint adott esetben az alkalmasság igazolásában részt vevő gazdasági szereplő(k) vonatkozásában a 321/2015. (X.30.) Kormányrendelet 4. § és 8 §-ai szerint kell igazolni a Kbt. 62. § (1) és (2) bekezdésben foglalt kizáró okok fenn nem állását. A nem Magyarországon letelepedett részvételre jelentkező esetében az ajánlatkérő a 321/2015. (X.30.) Korm. rendelet 4. és 10. §-a szerinti igazolásokat és írásbeli nyilatkozatokat fogadja el. A 321/2015. (X.30.) Korm. rendelet 15. § (1) bekezdése alapján a részvételre jelentkezőnek az alkalmasság igazolásában részt vevő alvállalkozó vagy más szervezet vonatkozásában csak az egységes európai közbeszerzési dokumentumot szükséges benyújtani a Kbt. 62. §-ában foglalt kizáró okok hiányának igazolása érdekében. Azon alvállalkozók tekintetében, amelyek nem vesznek részt alkalmasság igazolásában az ajánlattevőnek a Kbt. 67. § (4) bekezdése szerinti nyilatkozatot kell benyújtani. A kizáró okok tekintetében csatolandó nyilatkozatoknak az eljárást megindító felhívás feladásánál nem régebbi keltezésűeknek kell lennie.